         3.  ТЕХНИЧЕСКА   СПЕЦИФИКАЦИЯ  
              И  ИЗИСКВАНИЯ КЪМ ИЗПЪЛНЕНИЕТО


ЗА ОБЩЕСТВЕНА ПОРЪЧКА С ПРЕДМЕТ“ Надстрояване  на метален парапет с ръкохватка от масивна дървесина- вътрешно стълбище на Върховния административен съд „ 

ПРЕДМЕТ НА ОБЩЕСТВЕНАТА ПОРЪЧКА.
Предметът на обществената поръчка е дейности по  надстрояване   съществуващия метален  парапет с ръкохватка от масивна дървесина -вътрешното стълбище  на сградата на Върховен административен съд, съгласно Инвестиционния технически проект,части : Архитектура; Конструктивно становище; фаза ТП и КСС.
Строежът е Пета катогория

Изпълнителят следва да извърши всички дейности, които са свързани с изпълнението на обекта:
·  Изпълнение на строително-монтажните работи, предвидени с Инвестиционния  проект за обекта,КСС и документация на поръчката ;
·  Доставка и влагане в строителството на необходимите и съответстващи на техническите спецификации и инвестиционния проект, строителни материали, включително оборудване, съоръжения, изделия, елементи, детайли, комплекти и др.;
·  Осигуряване на временно строителство и складиране на материали и техника и други нужди във връзка с изпълнение на строителството, установени с Плана за безопасност и здраве (в случаите, когато същите са извън територията, върху която се изгражда Строежа);
·  Извършване при необходимост на работи по преместване, при изпълнение на строителството ;
·  Организиране на дейностите по събиране, транспортиране, обезвреждане и оползотворяване на строителните и другите отпадъци, възникнали в резултат на осъществяване на дейностите по изпълнение на предмета на обществената поръчка, в съответствие с изискването на българското законодателство;
· Отстраняване за своя сметка на дефектите, установени при предаването на Строежа и въвеждането му в експлоатация;
·  Отстраняване на дефекти, констатирани през периода на договорираните Гаранционни срокове;
·  Всички други дейности, които са необходими за изпълнението на Предмета на обществената поръчка и гаранционното поддържане на Строежа, освен ако Договорът или българското законодателство не ги възлагат изрично в задължение на ВЪЗЛОЖИТЕЛЯ.


I. МЕСТОНАХОЖДЕНИЕ И СЪЩЕСТВУВАЩО СЪСТОЯНИЕ НА ИМОТА
Местонахождение на обекта :УПИ I-5 ,кв. 205а,район Възраждане СО,бул. Александър Стамболийски „ № 18
Върховният административен съд притежава статут на единична архитектурно- строителна недвижима културна ценност с предварителна категория „местно значение“/ ДВ бр. 40 от 1078г., писмо № 26637 от 07.06.1988г. на НИПК/.	
УПИ I-5 ,кв. 205а попада в обхвата на територия с културно- историческо наследство със статут на групова недвижима  културна ценност- „ Зона за исторически развилия се обществен градски център“ / А-1(д.п. № 4469 от 22.08.1986г. на НИПК).
Сградата попада на територията на историко –археологически резерват „Централното  историческо ядро на София, което обхваща площите на Антична Сердика и Средновековния Средец в София“,обявено с Постановление на МС № 36/01.06.1976г. / ДВ. Бр.47/1976г./ за историко-археологически резерват. Режим на опазване – разпоредбите за ЗКН и Наредба № 2 за опазване на Историко- археологически резерват центъра на гр. София/ КИК и МСА, обн. ДВ бр.11 от 8 Февруари 1977г./ 

Обектът е недвижима културна ценност с национално значение.


II.ИНВЕСТИЦИОНЕН  ТЕХНИЧЕСКИ  ПРОЕКТ за обект“ Надстрояване  на метален парапет с ръкохватка от масивна дървесина- вътрешно стълбище на Върховния административен съд „ 



ОБЯСНИТЕЛНА  ЗАПИСКА

Настоящият проект е изготвен по искане и задание на инвеститора –Върховен Административен Съд (ВАС) и действащата към момента на представяне нормативна уредба. Парапетът се намира във вътрешното стълбище на сградата на ВАС- бул. "Ал. Стамболийски" 18, гр. София. 
Съществуващият парапет е разположен от първи до последен етаж на сградата и е монтиран върху 14см облицован с камък борд. Изработен е от метална сплав, чиято повърхността е механично обработена тип „ковано желязо“. Ръкохватката е изпълнена от масивна дървесина с височина 8,5см и широчина 5см и е захваната посредством болтови съединения към метална шина в горната част на парапета. Височината на съществуващия парапет е 74,5см.
Целта на настоящият проект е да се надгради съществуващия парапет до височина от 113,5см, и същевременно да се запази архитектурно-художествения облик, като по този начин не се нарушава цялостното възприятие на интериорното излъчване на сградата.  
Идеята на проекта е да се повтори фрагмент от металната част на парапета, който да надстрои съществуващата част, а ръкохватката от масивна дървесина да бъде демонтирана и впоследствие монтирана обратно върху новата метална част на парапета.
Указанията, детайли,  размери и изисквания са упоменати в графичната част на проекта.
Категорията на строежа  е пета,съгласно  Правилника за реда за  вписване и водене на Централния професионален регистър на строителя.

Забележка : Инвестиционния технически проект е приложен в отделен файл към документацията на поръчката.

               Участникът да изработи и представи мостра на детайл на част надстрояване 2 съгласно  изискванията на   възложителя  , посочени  в  техническото  задание и инвестиционния технически проект за изпълнение на  обекта.
  Предложената мостра трябва  напълно да съответства на техническите изисквания на възложителя.
   В случай на несъответствие на мострата с техническите изисквания на възложителя,  участникът се отстранява от участие в процедурата.

Забележка: Техническото задание за изработване на мострата на детайлната част е приложено в отделен файл към документацията на поръчката.

III . КОЛИЧЕСТВЕНА  СМЕТКА

	                                     Количествено-стойностна сметка №1 - Архитектурно Строителна 


	                     Обект:   Надстрояване на метален парапет с ръкохватка от масивна дървесина 
             - вътрешно стълбище на Върховен Административен Съд - бул. "Ал. Стамболийски" 18, гр. София 


	Позиция №
	ВИД СТРОИТЕЛНО-МОНТАЖНИ РАБОТИ
	Мерна единица
	Количество
	Единична цена в лева
	Обща цена в лева

	
	
	
	
	
	

	
	
	
	
	
	

	
	
	
	
	
	

	1
	2
	3
	4
	5
	6 = 4X5

	 

	1
	ВЪНШНА ДОГРАМА
	 

	1,1
	Прави участъци
	м
	25,51
	0,00
	0,00

	1,2
	Наклонени участъци в крива в една равнина 
	м
	26,40
	0,00
	0,00

	1,3
	Наклонени участъци в крива в две равнини 
	м
	12,80
	0,00
	0,00

	 
	Обща дължина на парапет 
	м
	64,71
	 

	 
	ОБЩО БЕЗ ДДС
	0,0 лв.

	 

	 
	Обща сума с ДДС
	0,00 лв.







IV. ИЗИСКВАНИЯ КЪМ СТРОИТЕЛНИТЕ МАТЕРИАЛИ
Доставката на всички материали и оборудване, необходими за изпълнение на строителните и монтажните работи е задължение на Изпълнителя.
В строежите трябва да бъдат вложени материали и оборудване, определени в Инвестиционния технически проект, отговарящи на изискванията в съответните български и/или европейски стандарти.
Всички материали предварително се съгласуват и одобряват от определено от Възложителя лице.
Всички материали и оборудване, които ще бъдат вложени в строежа трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.
Не се допуска влагането на неодобрени материали и оборудване и такива ще бъдат отстранявани от строежа и заменяни с материали и оборудване, одобрени по нареждане на Възложителя.
Възложителят или всяко лице, определено от него, ще има пълен достъп до строежа, работилниците и всички места за заготовка или доставка на материали и оборудване и до строителните машини, както и до складови помещения, по всяко време, като Изпълнителят ще осигури всички необходими условия и ще окаже съдействие за получаване на правото за такъв достъп.

VI. [bookmark: bookmark0]УСЛОВИЯ И УКАЗАНИЯ ЗА ОРГАНИЗАЦИЯ И ИЗПЪЛНЕНИЕ НА СТРОИТЕЛСТВОТО
Строително – монтажните  работи следва да бъдат извършвани съгласно спецификацията на строително - монтажни дейности.
Преди започване на строително – монтажните  работи, изпълнителят трябва да представи на възложителя подробен актуализиран план график за изпълнението на СМР за одобрение от Възложителя. Предвидените материали за влагане в обекта също се представят за одобрение от Възложителя.
Строителната площадка да се почиства от строителни отпадъци ежедневно в края на работния ден, а строителните отпадъци да се извозват периодично извън сградата на ВАС на регламентираните сметища.

След окончателно завършване на работата да се изхвърлят всички строителни отпадъци и да се почисти строителната площадка
При осъществяване на  строителните дейности, всички съществуващи елементи от сградата да се пазят от повреди увреждащи тяхната експлоатационна годност.
Всички повреди, причинени поради недобра организация или небрежност от работниците на Изпълнителя се възстановяват от Изпълнителя за негова сметка.
При изпълнение на строително –монтажните  работи да се има предвид следното:
Демонтажните видове работи и тези СМР, чието изпълнение е свързано с отделяне на високо количество прах, създаване на значителен шум и вибрации, да се извършват в периодите преди 9,00 часа, между 12,00 - 13,00 часа и след 16,30 часа в делнични дни. В съботни, неделни и почивни дни тези работи могат да се изпълняват през целия ден.
СМР, свързани с доставката на обемисти конструкции и големи количества материали, да се извършват в периода между 9,30 и 16,30 часа в работни дни, след предварително съгласуване с представители на Върховния административен съд..
Влизането на работници на Изпълнителя и доставката на материали и съоръжения в сградата на ВАС ще се извършва през входа на сградата на ул. „Лавеле”.
Ползването на вода за строителни и битови нужди ще се осъществява от съществуващата водопроводна мрежа.
В обхвата на поръчката се включва изпълнение на строителни и монтажни работи, доставка на необходимите за това суровини и материали, използваните при изпълнението механизация, работна сила, услуги и дейности, в съответствие с изискванията на техническата спецификация, както и дейности по отстраняване на дефекти в гаранционните срокове.
В стойността да са включени и всички видове работи по организацията и безопасността при изпълнение на СРР.
В процеса на строителството Изпълнителят следва да ограничи своите действия единствено в рамките на работната площадка.
Всички СМР следва да се изпълняват според действащите правила на норми за строителството, за противопожарна безопасност и безопасност на труда.
При изпълнението и приемането на описаните видове работи да се спазват правилата за изпълнение и приемане на съответните видове работи.
Изпълнителят следва да представя на Възложителя необходимата документация за освидетелстване, отчитане и заплащане на СМР - актове, подробни количествени сметки за извършените видове СРР, протоколи за изпитвания, сертификати и др., съгласно Наредба №3/2003г. към ЗУТ и действащите нормативни актове.
Изпълнението на отделните видове  работи от Инвестиционния  технически  проект  да бъдат съобразени с изискванията на възложителя за поетапност на изпълнението по отделните видове части .
VII. МЕРКИ ЗА ОПАЗВАНЕ НА ОКОЛНАТА СРЕДА
Мерките за опазване на околната среда трябва да отчитат въздействията, свързани със строителството и спазването на съответните изисквания за предотвратяване на негативни последствия. Мерките следва да бъдат разработени за конкретния строителен обект. Тук следва участникът да отчете обстоятелството, че обектът се изпълнява в рамките на населено място - урбанизирана територия, като основната дейност и работа на администрацията на сградата ще продължи и по време на  строителството и при спазване на изискванията за изпълнение на СМР на Столична община. Необходимо е да се предвиди изпълнението на строителството да бъде извършено така, че по никакъв начин да не се наруши екологичното равновесие, да не се създадат предпоставки за увреждане на населението, и да не се нарушава работния процес на останалата част от сградата.
След приключването на строителството, изпълнителят следва да почисти изцяло строителната площадка и прилежащия терен, като заличи всички следи от извършените строителни работи, в това число да извози до депо всички строителни отпадъци.

VII. ГАРАНЦИОНЕН СРОК

Предложеният гаранционен срок за извършените строителни и монтажни работи следва да не бъде по-кратък от предвидения в Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и чл. 160, ал. 4 и ал. 5 от ЗУТ.
Изпълнителят е длъжен да предаде на Възложителя документите, удостоверяващи гаранционните срокове посочените при подписване на Протокол обр. 15 (без забележки).
Отстраняване на дефекти, появили се при експлоатация на строежа
Всички дефекти, възникнали преди края на гаранционния срок се констатират с протокол, съставен и подписан от представители на Възложителя. Този протокол незабавно се изпраща на Изпълнителя с указан срок за отстраняване на дефекта.
При проявени дефекти преди края на гаранционния срок, в резултат на вложени некачествени материали или оборудване или некачествено извършени работи от Изпълнителя, същият ще ги отстрани за собствена сметка в срок, определен от Възложителя.
Гаранционният срок не тече и се удължава с времето, през което строежите са имал проявен дефект, до неговото отстраняване.

VIII. [bookmark: bookmark1]БЕЗОПАСНОСТ И ЗДРАВЕ ПРИ РАБОТА
В съответствие с разпоредбите за здравословни и безопасни условия на труд, Изпълнителят следва:
·  да спазва стриктно Кодекса на труда и Закона за здравословни и безопасни условия на труд, действащите държавни и ведомствени правилници, да осигури здравословни и безопасни условия на труд при изпълнение на СРР.
·  да спазва Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, издадена от министъра на труда и социалната политика (Обн., ДВ, бр. 102 от 22.12.2009 г., в сила от 1.01.2010 г.)
·  да спазва Наредба № 7/23.09.1999 г. за минималните изисквания за здравословни и безопасни условия на труд на работните места и при използване на работното оборудване, издадена от министъра на труда и социалната политика и министъра на здравеопазването, и НАРЕДБА № 2 от 22 март 2004 г. на МРРБ и МТСП за минималните изисквания за здравословни и безопасни условия на труд при извършване на строителни и монтажни работи (Обн., ДВ, бр. 37 от 2004 г.)
·  да провежда всички необходими инструктажи и обучения на своите работници, служители и подизпълнители (ако използва такива), съгласно нормативните актове по безопасност и здраве при работа.
·  да извършва регистрирането и отчитането на трудовите злополуки с работниците и служителите си, съгласно Наредбата за установяване, разследване, регистриране и отчитане на трудови злополуки (Обн. ДВ. бр.6 от 21 януари 2000 г., изм. ДВ. бр.61 от 25 юли 2000г., изм. ДВ. бр.19 от 19 февруари 2002 г.), като незабавно уведомява Възложителя при станали произшествия и злополуки на обекта и включва негов представител в разследването на случая.
·  при наличие на Подизпълнители, Изпълнителят поема изпълнението от произтичащите от това задължения. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
·  да осигури лични предпазни средства и специално работно облекло, като изисква задължителното им използване по време на работа, също така при необходимост да осигурява и средства за колективна защита.
·  да осигури на Възложителя възможност за контрол и изпълнява всички разпореждания, дадени от органите по Безопасност на труда и Безопасност на превозите.
·  да осигури механизацията, участваща при изпълнението на строителните дейности, да бъде технически изправна и да отговаря на всички изисквания за сигурност и безопасност на движението, и да бъде снабдена с необходимите пътни и превозни документи.
·  при спиране изпълнението на строително-монтажните работи от контролните органи поради нарушаване на правилата за безопасност на труда и превозите или други причини, всички негативни последствия са за сметка на Изпълнителя.
· [bookmark: _GoBack]Задължение на изпълнителя   е при  изпълнение на строителството да  осигури пълното обезопасяване на вътрешното стълбище  и безпрепятственото му ползване, като  при необходимост  осигури  временен парапет за обезопасяване на стълбището.


